Diari Oficial de la Generalitat Valenciana


Sumari del DOGV 7506, del 16-04-2015 (2015/3233)

Notificació de la sentència dictada en el procediment de separació contenciosa número 1465/2013.
------------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3233


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de separació contenciosa número 1465/2013. [2015/3233]  
Separació contenciosa 001465/2013-L  
Demandant: Evelyn Zulay Mendoza López.  
Procuradora: Inmaculada Irene Gómez Sampedro.  
Demandat: Carlos Alberto Villalba Candelario.  
Procurador/a: -  
José Esteban Briz Recio, secretari del Jutjat de Primera Instància número 24 de València, per este edicte faig saber que en les actuacions de separació contenciosa 001465/2013, seguides a instàncies d'Evelyn Zulay Mendoza López, representada per la procuradora Inmaculada Irene Gómez Sampedro contra Carlos Alberto Villalba Candelario, en situació de rebel·lia, en les quals, en data 23 de setembre de 2014, ha recaigut la interlocutòria d'aclariment de la Sentència número 551/2014 que, en la seua part dispositiva, diu així:  
  
«Part dispositiva  
Estime la petició formulada per la demandant d'aclarir la Sentència de data 28 de juliol de 2014, dictada en este procediment, en el sentit que s'indica:  
1. Pàtria potestat del menor, conjunta per ambdós progenitors.  
2. Règim de convivència del menor, s'establix un règim de custòdia compartida d'acord amb els criteris següents:  
Períodes lectius, vacacions d'estiu, Setmana Santa i Falles: el menor passarà una setmana alterna amb cada progenitor, en el domicili respectiu d'estos; en el cas que la determinació de la mitat no es porte de mutu acord, a falta d'això, la mare decidirà els anys parells i el pare els imparells. Els períodes setmanals es comptaran des dels diumenges a les 20.00 hores, i el pare ha d'arreplegar el menor en el domicili matern cada diumenge a les 20.00 hores, i reintegrar-lo-hi el diumenge següent a la mateixa hora.  
Vacacions de Nadal: el menor passarà la mitat del període vacacional escolar o de Nadal, amb cada un dels progenitors; en cas de conflicte, la mare decidirà els anys parells i el pare, els imparells. La permanència s'inicia el dia primer a les 12.00 hores del matí i expira a les 20.30 hores de l'últim dia del període. En els dies de Nadal i Reis, es permetrà la visita del menor a casa de l'altre progenitor durant un espai de temps prudencial per a l'arreplega de regals. Respecte del dia del sant i l'aniversari del menor, ambdós progenitors gaudiran conjuntament amb ell les celebracions indicades; en cas contrari, el progenitor amb qui no coincidisca el dia, el podrà visitar durant dos hores.  
  
Quant a les celebracions dels progenitors, el menor passarà eixe dia des de les 12.00 hores i fins a les 20.30 hores, si fóra festiu, i en cas contrari, des de l'eixida del col·legi fins a les 20.30 hores.  
Ambdós progenitors podran comunicar-se amb el menor amb llibertat, i respectaran les hores de descans del xiquet.  
En el cas de malaltia o d'accident del menor amb permanència en domicili familiar, l'altre progenitor el podrà visitar conforme acorden; en cas contrari, el podrà visitar cada dos dies des de les 18.00 hores fins a les 20.30 hores.  
Els progenitors no podran traslladar-se fora del territori nacional en companyia del menor sense consentiment exprés de l'altre progenitor o, a falta d'això, d'autorització judicial.  
Expediu una certificació d'esta resolució, que quedarà unida a estes actuacions, i porteu l'original al llibre de resolucions definitives.  
Mode d'impugnació: contra esta resolució no podrà interposar-se cap recurs, sense perjuí dels recursos que procedisquen, si és el cas, contra la resolució a què es referix la sol·licitud d'aclariment.  
Així ho mana i acorda el jutge; en done fe.»  
I perquè valga de notificació de forma deguda a Carlos Alberto Villalba Candelario, en rebel·lia, expedisc i firme este edicte.   
Jo, el secretari judicial, l'estenc per a fer constar que este edicte ha quedat fixat en el dia de hui al tauler d'anuncis d'este jutjat. En done fe.  
  
  
València, 30 de març de 2015.- El secretari judicial: José Esteban Briz Recio.